Edward Frankland

Edward Frankland (født 18. januar 1825 i Catterall i Lancashire i England, død 9. august 1899 i Gålå i Gudbrandsdalen) var en britisk kjemiker.

Frankland ble professor i kjemi ved Owens College i Manchester i 1851, og var i perioden 1865–1885 professor ved Royal School of Mines i London. Han bidro med flere viktige oppdagelser innen organisk kjemi, for eksempel oppdagelsen av dimetylsink og dietylsink.

I 1853 ble Frankland medlem av Royal Society og i 1885 medlem av Vetenskapssocieteten i Uppsala. Han skrev blant annet Researches on the isolation of the radicals of organic compounds (1853), Influence of atmospheric pressure on the light of gas, candle, and other flames (1853) og Composition and quality of water used for drinking and other purposes.

Frankland ble tildelt Royal Medal i 1857 og Copleymedaljen i 1894.

Referanser

Kilder 

Britiske kjemikere
Britiske professorer
Medlemmer av Royal Society
Mottakere av Copleymedaljen
Medlemmer av Det prøyssiske vitenskapsakademiet
Personer fra distriktet Wyre